Den nordtyske nationalret
I Oldenburg bærer den typiske vintergrøntsag grønkål også det kærlige tilnavn "Oldenburgs palme" - i Braunschweig derimod "brunkål". Der bliver den serveret med pølsetyper som Bregenwurst eller Pinkel, koteletter samt kogte eller stegte kartofler. Den, der elsker det solide regionale køkken, vil føle sig som en fisk i vandet i Niedersachsens dyrkningsområder!
I og omkring Oldenburg er stort set alting centreret omkring grønkålen. I det specielt oprettede grønkålsakademi kan begejstrede tilhængere erhverve et grønkålsdiplom eller udforske byen på en kåltur. På disse gruppeture er der sørget for forplejning, og med Bossel - en "nationalsport" hvor en bold skal føres over en bestemt afstand i så få kast som muligt - er der garanti for en masse sjov og godt humør. Du kan nøjes med at se på, eller selv deltage! Det bliver helt sikkert en speciel ferieoplevelse.